KLUBI 700
Traden Karchi hüüdnimi oli Suur Äss.
Ta golfitreener pani talle selle nime
peale ühte võidukat söötu väljakul.
Sattudes aga kohutavasse autoõnnetusse,
sai Tradeni kolju ohtlikult lömastatud.
Nii pidi Suur Äss võitlema veelkord kõige täiega.
Tegu oli raske õnnetusega.
Suur veok, mis pidanuks hoidma paremale,
sõitis hoopis minibussile külje pealt sisse,
milles olid Jerry Higgins
ja tema kaks lapselast - Jade ja Traden Karch.
Kuulsin Jadet hüüdmas: "Traden, ärka! Ärka üles!"
Jerry ja ta tütretütrega oli kõik hästi.
13-aastase Tradeniga aga...
Ta kolju oli lömastatud.
Meedikud jõudsid üsna kiiresti kohale
ja siis helistasin ka Mandale.
Ta oli teadvuseta ja verd oli kõikjal.
Ühtlasi käisid tal mingi hood peal.
Hüüdsin lihtsalt Jumala poole,
öeldes: "Sa teadsid, et see juhtub. See polnud Sinu jaoks üllatus.
Mistõttu ma usaldan Sind.
Tean, et ta on Sinu kätes ja Sul on täiskontroll selle loo üle."
Manda jõudis haiglasse
üsna peagi peale seda, kui Traden oli sinna viidud.
Ta oli vaevu elus.
Saatsin kõigile, keda teadsin, sõnumid paludes nende eestpalveid.
Tradeni isa Chris jõudis haiglasse hetk enne poja operatsioonile minekut
Seal oli rohkesti verd ja ma polnud selleks valmis.
See andis väga selgelt olukorra tõsidusest mõista.
Arstid ja medõed ütlesid meile, et ta elab heal juhul 24 h.
Tunnid läksid ja pere ning sõbrad kogunesid haigla ooteruumi
palvetama Tradeni eest.
Nii paljude inimeste palved olid tõeliseks õnnistuseks.
Chrisi ja Manda silme eest jooksid läbi mälestused
rõõmsameelsest 7. klassi poisist,
kes veel vähem kui aasta tagasi
oli oma golfimeeskonna heaks löönud võidulöögi.
See oli tema jaoks tõeliselt põnev,
sest ta kohe kindlasti polnud oma meeskonna parim mängija.
Ütlesin: "Vaata, mida Jumal su heaks tegi,
lastes sul lüüa selle võidulöögi."
Nüüd aga võitlesid nad Jumala ees oma poja elu eest.
Nad jagasid infot ka sotsiaalmeedias.
Tegu oli meeleheitliku appihüüuga, paludes kõigil palveinimestel paluda.
Vajasime nii palju palvetajaid, kui vähegi võimalik.
Traden elas 6-tunnise operatsiooni üle ja viidi kunstlikku koomasse.
Arstid ütles, et tegid Tradeni heaks kõik, mis nad suutsid
ja meditsiiniliselt polnud enam midagi teha.
Ülejäänu sõltus juba Tradenist.
Meil polnud aimugi, mis saab edasi või kas ta üldse enam ärkabki.
Me ei teadnud, saab ta veel kunagi rääkima ja käima,
või jääb lihtsalt kuidagi eksisteerima.
Palved ja julgustused voogasid sotsiaalmeedia kaudu igalt poolt.
Sh Professionaalse Golfiagentuuri poolt.
Muide, üks Tradeni lemmik-golfimängijaid Rory McIlroy
saatis talle isikliku sõnumi.
Soovin sulle kiiret paranemist.
Golfimaailm väga vajab sind,
mistõttu, kui terveks saad, tahan, et tuleksid mu turniirile,
kus saaksime koos aega veeta.
Nii et loodetavasti näen sind peagi!
Ajal, mil Traden oli endiselt koomas,
ammutas pere jõudu oma usust ja Jumala ülevoolavast armastusest.
3 nädalat peale operatsiooni alanes Tradeni ajuturse
ja ta ärkas üles.
Ta hakkas ise istuma
ja vaid nädal hiljem
hakkas ta juba haiglas oma õdedega ringi liikuma.
Iga päev tõi kaasa uusi arenguid ja kõik arstid kinnitasid, et ta on ime.
Olles olnud 5 nädalat haiglas, läks Traden juba taastusravisse.
Traden kõndis omal jalal haiglast välja.
Ometi ootasid Tradenit ees suured väljakutsed,
sest ta ei suutnud rääkida ja tal oli mälukaotus.
Ajal, mis taastusravi spetsialistid õpetasid teda hääldama,
asus pere taas palvetama.
Vaid juba nädalaga nägid nad märke Jumala tervendavast väest.
Traden ütles esimest korda mu nime.
Ema.
- Just nii. Aitäh!
Ta ei suutnud öelda sõnu,
mistõttu ta hääldas sõna täht haaval välja - E M A.
Ja kui Chris viis Tradenile ta golfiraja...
Siis teadsin, et see osa temast oli jäänud samaks,
kuna ta teadis, mida ta tegi ja me olime elevil sellest.
- Kuus tabamust järjest.
Traden sai 2 kuud peale õnnetust koju
Ta mälu ja kõnevõime jätkasid paranemist,
kui ta õppis uuesti kõike,
mida oli kunagi lasteaiast saati õppinud.
Sügiseks oli ta tagasi koolis, lõpetades kenasti 7. klassi.
Ühtlasi oli ta vaadanud kümneid kordi Rory McIlroy tervitust,
omades seejärel ka võimalust temaga kohtuda.
Mäletan, kuidas mõtlesin ta sisse astudes:
"On see ikka tõesti tema?"
See tõesti oli tema.
Olles täna 17-aastane,
on Tradenil vaid väikesed kõne- ja mäluhäired,
kuid ta ootab põnevusega keskkooli lõpetamist 2022. aastal.
Ühtlasi on ta tagasi golfiväljakul,
esitades isale väljakutseid, mil iganes võimalik.
Olin seal ja kuulsin kõiki prognoose,
mistõttu teadsin, milline on asjade tegelik seis.
Kuid Jumal tervendas Tradeni. Selles pole mingit kahtlustki.
Usun, et ainus põhjus, miks ikka veel elan,
on tänu inimeste palvetele.
Palves peitub tohutu vägi.
Usun siiralt, et meil on palves sama vägi,
mis äratas Kristuse surnuist üles.
Nii et peame haarama kinni sellest väest.
Me saame haarata kinni sellest samast väest,
mis äratas Kristuse surnuist.
Tradeni ema ütleb seda Piibli põhiselt.
See sama ülestõusmise vägi ei ole kusagil kaugel.
Apostel Paulus ütles,
et see sama ülestõusmise vägi elab teie sees.
Paulus ütles seda oma isikliku kogemuse põhjal.
Apostlite tegude raamatus on lugu,
kuidas ta viidi linnast välja ja teda püüti kividega surnuks visata.
Nad viskasid ta pihta suuri, raskeid kive.
Kui see seltskond oli lõpetanud, tulid jüngrid, kristlased, välja
ja palvetasid Pauluse eest,
kes tõusis taas jalule
ja tegi midagi ebatavalist - ta läks tagasi linna.
Paulus koges isiklikult seda ülestõusmise väge.
Traden on samuti kogenud seda ülestõusmise väge.
Ta on kogenud täit taastumist.
See sama ülestõusmise vägi on kättesaadav ka teile.
See pole kusagil kaugel, vaid teie endi sees.
Kui olete võtnud Jeesuse oma südamesse vastu,
elab ka Ülestõusnu teie sees
ja Tema vägi on see sama eile, täna ja igavesti.
Peame seda vaid uskuma ja selle vabastama,
omades usku sellesse.
Issanda silmad rändavad üle maa, et otsida neid, keda aidata.
Jumal aitas Tradenit, vastates usupalvetele
ja isegi, et arstid pidasid seda võimatuks,
on Jumalaga kõik siiski võimalik.
Nii et me palume nüüd ja usume, et saate oma vastused.
Usume, et see ülestõusmise vägi saab vabastatud.
Kuid enne veel, kui palume,
tahame julgustada teid veel teistegi sündinud imedega.
Eileen kannatas tõsiselt Achilleuse kõõlusepõletiku tõttu,
mistõttu pani lõpuks arstile aja kirja.
Samal ajal aga vaatas ta ka "Klubi 700",
kus Terry jagas tunnetusesõna just tema probleemi kohta.
Eileen hüüdis oma mehele: "Ta räägib Achilleuse kõõlusest!"
Eileeni valud olid järgmiseks päevaks kadunud
ja ta tühistas oma arstivisiidi.
Ühtlasi andis ta sellest CBN'le teada.
Kel iganes on kunagi olnud Achilleuse kõõlusepõletik,
see teab, et tegu on imega.
Kuid Jumal ongi imedetegija ja teeb imesid ka teie jaoks.
Sellest on aasta, kui Lindal oli põlveoperatsioon,
kuid tal olid ikka valud ja ta ei saanud korralikult käia.
Ka oli ta põlvekude oluliselt kahanenud.
Vaadates "Kliiubi 700", kuulis ta Gordonit ütlemas:
"Jumal taastab te põlve.
Tundsite miskit liikumas oma põlves.
See on Jumala käsi, mis puudutab, tervendab ja taastab selle liigese.
Võite sellele nüüd raskust lubada ja seda liigutada.
Võite tõusta püsti ja olla kindel, et olete terveks saanud.
Olge terve ja terviklik Jeesuse nimel!"
Linda võttis selle tervenemise usus vastu
ja ta põlv oli 3 päeva pärast täiesti terve.
Ka arst kinnitas seda röntgenpiltide põhjal.
Linda saab nüüd vabalt käia ja kiidab selle eest Jumalat.
Jumala tervendav vägi
ületab kõik röntgenpildid ja meedikute väited,
sekkudes olukordadesse ja muutes neid.
Saagu see osaks teilegi ja saagu see seda kohe praegu!
Te ei pea selle nimel ise pingutama, sest te olete Jumala laps
ja Jumala poolt Aadamasse puhutud hingeõhk
on ka teie sees.
Ta tahab uuesti hingata teisse, et anda teile uut elu ja tervist;
üht ülestõusmist kõigest.
Nii et mina ja Terry palume te eest, paludes ka teil teha üks usutegu.
Pange oma käsi selle kehaosa peale, mis vajab tervenemist
ja me nõustume teiega palves.
Piiblis on öeldud, et kus 2-3 on palves ühel meelel koos,
siis nad saavad ka vastuse.
Uskugem siis sellesse ja palugem koos.
Issand, me tuleme Su ette,
pannes usus oma käed tervenemist vajava koha peale.
Oleme ühel meelel palves,
et Sinu vermete läbi on meile tervis tulnud.
Sa oled teinud kõik, mida vajame.
Nii kuulutame usus,
et ülestõusmise vägi, mis äratas Sind surnuist,
on ka meie sees,
suutes äratada meidki, tehes võimsaid asju.
Nii et ihu, ole terve Jeesuse nimel!
Saa taastatud ja ole terviklik!
Las kõik haigused ja hädad lahkuda Jeesuse nimel just praegu!
Kõik põletikud ja vähid - lahkuge just praegu,
sest teil pole kohta mu ihus.
Ma olen terve Jeesuse nimel.
Issand, ma tänan Sind kõige eest, mida oled teinud ja tegemas
ja mida veel saad tegema.
Aitäh Sulle selle eest!
Aitäh kõige eest, mida oled juba teinud!
Ma võtan selle vastu Jeesuse nimel.
Keegi Aamos on pannud oma käed mõlema oma põlve peale,
mis valutavad kohutavalt.
Olge terve ja taastatud Jeesuse nimel!
Las kogu valu kaduda
ja las kõik põlve kõhred ja koed saada taastatud.
Toimugu praegusest hetkest alates kõik valuvabalt ja täiuslikult,
Jeesuse nimel.
Kellelgi on moondunud lülisammas.
Jumal tervendab selle just praegu.
See on olnud teil kogu elu
ja te pole tulnud selle pealegi, et selle pärast paluda.
Kuid Jumal tervendab te lülisamba
ja te kogete seda, sest te liikuvus paraneb.
Paljudel on raskusi hingamisega.
Tegu pole koroonaga,
aga te kardade seda tänu oma hingamisraskustele.
Taevane hingus täidab te kopsud just praegu
ja tervendab teid Jeesuse nimel.
Kellegi sabakont on murdunud, olles paistes ja põletikuline.
Rääkimata tohutust valust, mis ei lase ka istuda.
Jumal tervendab selle
ja see, mida arstid ei suuda, seda Tema suudab,
seadistades te sabakonti ja kõrvaldades selle murru.
Kogu see valu, põletik ja paistetus kaovad Jeesuse nimel.
Olge terve ja terviklik!
Kõikväeline Jumal, me täname Sind.
Me täname Sind kõigi Su rohkete andide eest,
mida me küll ei vääri,
aga kuna Sa armastad meid nii väga,
siis Sa ka igatsed, et oleksime väga Sinu ligi.
Aitäh Sulle selle eest Jeesuse nimel, aamen ja aamen.
Andke meile teada, kui olete terveks saanud.
Kui vajate eestpalvet,
helistage TV7'sse 44 22 227 või kirjutage: palve@tv7.ee
Järgmisena lugu psühhiaatriahaiglast.
Miks pidi see tudeng minema vaimuhaiglasse?
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
RÕÕM - PÜÜA SEE KINNI!
Tequila naps hommikul kell 8.00.
See on see,
kuidas Erin Andrews'i alkoholisõltuvus alguse sai.
Tal polnud aimugi,
millise sügava masenduse ta joomine kaasa toob.
Rääkimata sellest, et ta jõudis paika,
kuhu ta poleks kunagi arvanud sattuvat.
Ma poleks iialgi arvanud, et lõpetan vaimuhaiglas.
Milline pettumus siis, et mu elu selleni siiski välja viis.
Pidasin kristlasi tõelisteks fanaatikuteks,
kes tahavad, et jätaksin kõik, mis on elus tõeliselt lõbus ja tore.
Ja kui me naudime midagi head, saame Jumalalt karistada,
sest Ta ei talu seda.
Mul oli Jumalast väga vale ja kauge arusaam.
Ma käisin kristlikus ülikoolis,
külastades kolm korda nädalas sealset kabelit.
Oled iga päev kenasti riides ja ülitark, saades hinneteks vaid A'sid.
Teed õigeid asju, meeldid kõigile ja sind ootab ees helge tulevik.
Nii otsustasin uskuda Jumalat vaid mõistusega,
ajades samal ajal siiski oma asja.
Niipea, kui mul oli 18-aastasena võimalus minna ühele peole,
kus ka joodi,
mõtlesin: "See on äge!
Ma pole seda varem teinud, mistõttu tahangi proovida uusi asju."
Olin isegi elevil, et sain nö reegleid rikkuda.
Lõbutsesin täiega.
Arvasin, et pidev pidutsemine ei lähe mulle midagi maksma.
Olin 19-aastane ja ülikooli 1. kursusel,
kui võtsin esmaspäeva hommikul k 8 ühe tequila napsu.
Seda juhtus aga üsna tihti.
Samas polnud ma kunagi mõelnud
terminitele nagu alkoholism ja depressioon.
Need polnud asjad, millele oleksin mõelnud.
Mu eesmärk oli pigem iga päevaga ühele poole saada.
Mu postitatud pildid jätsid mulje, et olen pidevalt naeratav ja õnnelik.
Samas tundsin,
kuidas mu vaimne ja füüsiline tervis käisid täiega alla.
Olin teismelisena kuulnud sõpradelt enese vigastamisest,
mistõttu mõtlesin 17-aastasena, et proovin siis ka korra.
Niipea, kui aga verd nägin, olin konksu otsas.
Mind tabas korralik dopamiini laks
ja mingil haiglasel moel
ma otsekui premeerisin end enese vigastamisega.
Vaadates aga oma käsi-jalgu, mõistsin, et see on ebareaalne;
et ma tegelikult ei meeldi endale kohe üldse.
Mida enam mu alkoholism süvenes,
seda tugevamaks muutus ka tung end vigastada.
Mõtlesin, et isegi, kui Jumal armastabki mind,
ei taha Ta minuga nagunii mingit pistmist teha
tänu sellele, kuhu olin omadega jõudnud.
Nii et kui ma jõuludeks koju läksin,
hakkas kõik mu sees pinnale tõusma ja ma ei suutnud seda kontrollida.
Mäletan, kuidas mu vanemad küsisid mu käest esimest korda,
kas olen depressioonis
ja ma ütlesin, et ei ole.
Minnes tagasi kooli ei suutnud ma aga end enam talitseda
sest kõik mu sees olev mõjutas juba liiga tugevalt.
Mu pead täitis vaid üks mõte: "Surm.
Surm.
Võid selle lõpetada. Sa ei pea seda kõike kannatama."
See tabas mind väga tugevalt ja ma mõtlesin sellele pidevalt.
Kuniks otsustasin ühel õhtul vähemalt proovida.
Võtsin žiletid ja lasin nendega üle randmete.
Midagi aga ei juhtunud, mistõttu lõikusin oma veene edasi.
Lõpuks oli verd kõikjal,
aga samas ma ei jooksnud verest tühjaks.
Mõistsin, et see asi ei toimi.
Žiletid olid juba puruks,
nii et mul polnud enam midagi kasutada.
Siis aga astus mu sõbranna sisse
ja tõmbas mu püüdlustele kriipsu peale.
Usun, et see oli esimene kord, kui nutsin tõeliselt üle pika aja.
Olles püüdnud midagi sellist teha,
on võimatu naaseda normaalse elu juurde.
Nii pandi mind nädal hiljem psühhiaatriahaiglasse.
Ma lihtsalt nutsin ja nutsin,
kuna polnud kunagi elus veel nii madalal olnud.
Mõtlesin: "Kas kogu mu elu lõppebki nüüd siin?"
Milline pettumus!
Ootad ju 19-aastaselt ikka helget tulevikku,
aga siis mõistad, et su elus polegi midagi lootusrikast.
Pidin laskma oma põikpäisusel minna,
mõistes, et mu plaan polegi parem, kui Jumala oma.
Ja isegi, kui Jumala plaan poleks olnud kõikse parem,
olnuks see ikka parem mu olukorrast, mis polnud üldse hea.
Ärkasin järgmisel hommikul
ja läksin ruumi, kus kõik patsiendid üheskoos aega veetsid.
Seal oli punt medtudengeid,
kelle seast tuli üks noormees ja istus mu kõrvale.
Ta ütles mulle koheselt: "Kogen, et Jumal tahab, et räägiksin sinuga."
Ma polnud päris kindel, kas kutt on vähe segi või mis toimub?
Kuid ta ütles: "Ma kogen su valu ja seda, mis sind vaevab.
Kuid tea, et Jumal armastab sind ega ole sind hüljanud."
Ühtlasi soovitas ta mul lugeda igapäevaselt Piiblit.
See oli nii imelik, sest teismelisena tegin seda koguaeg.
Ta soovitas mul alustada Psalmide raamatust
ja kui see läbi, lugeda evangeeliume.
Mõtlesin: "Kui ta juba kõike seda ütles,
siis järelikult võib mu elust siiski veel midagi head tulla.
Ma ei tea, mis see on,
aga parem mu praegusest olukorrast igal juhul."
Nii andis see noormees mulle tookord palju lootust,
et saada sealt välja ja teha oma eluga siiski midagi head.
See andis mulle põhjust hakata paranema ja lõpetada joomine.
Lõpuks ometi oli mul võimalus kogeda midagi paremat.
Nii et kooli tagasi minnes
otsustasingi lugeda iga päev ühe peatüki Piiblist nagu soovitatud.
Esimesel-teisel päeval ei muutunud suurt palju midagi,
aga ajapikku hakkasid mitmed asjad siiski paika loksuma
ja ma hakkasin mõistma nii mõndagi.
Maadlesin endiselt enese vigastamise- ja depressiooniga
ehk siis need asjad ei kadunud koheselt.
Kuid ajapikku kogesin, kuidas mind juhiti õige arsti juurde
ja kuidas ravist tundus olevat ka abi.
Ma ei mäleta enam, millal ma lõpetasin enese lõikumise,
aga mäletan kooliaasta lõppu,
kus mõistsin, et ei olnud seda enam pikka aega teinud
ja mu armegi polnud enam näha,
mis oli imeline,
sest mulle oli öeldud, et need ei kao mitte kuhugile.
Mul pole täna neist enam mingeid jälgi.
Jõudsin arusaamisele,
et mu usk pole miski,
mille lasen käiku siis, kui tunnen end tugevana,
vaid siis, kui tunnen end nõrga- ja haavatavana,
suutmata ise hakkama saada.
See tähendab oma nõrkuste tunnistamist Jeesusele,
sest mul pole mitte midagi muud, millele toetuda.
Loen endiselt ühe Piibli peatüki päevas.
Ma pole sellest kaugemale jõudnud.
Kuid see on esimene asi, mida ärgates teen,
sest kui ma seda ei tee, ei tea ma ka, kes ma olen.
Inimesed võivad jõuda vahel punkti, kus nad ei tahaks seda enam teha.
"Oo, ma ei jaksa enam!"
Kuid usun, et see on just see hetk, kus Jumal tahab sekkuda.
Ainuke, kes saab üldse su murtust ravida, on Jeesus.
Olles noored, järgime palju igasugu reegleid, korraldusi ja asju,
mille me vanemad, kirik või ka kool on meile andnud.
Mõne aja pärast aga tunneme, et see on kui mingi etteaste.
Kuid olete te kuulnud ütlust: "Ma esinen vaid ühele."
See tähendab arusaama,
et teiste ees millegi esitamine ei kanna just kaua.
Kui aga õpid väga isiklikul moel tundma Jeesust,
hakkad ka elama Temas ja Talle ja Tema elab sinus,
mis kõik muudab väga palju.
Erin ütles alguses,
et kui ta hakkas
sellest reeglite täitmise eluviisist välja murdma,
siis ta hoidis Jumalat vaid oma mõistuse tasandil,
avastades samas maailma kõige täiega.
Piibel aga ütleb, et sa ei saa teenida korraga kahte isandat.
Saad vaid armastada üht ja vihata teist.
Seetõttu, kui sa maadled ka täna Jumala asjade suhtes,
siis tee seda sama, mida Erin tegi - hakka uurima Jumala Sõna.
Toida endas seda osa, mis on väärt kasvatamist ja toitmist,
et elada elu, mis oleks tähendusrikas.
Samas ära lase maailmal toita seda teist osa sinust.
Haara kontroll selle üle! Suudad küll.
Isegi, kui oled jõudnud nii kaugele, et jood hommikul k 8.00 tequilat,
võid siiski öelda: "Jumal, ma vajan Su abi just praegu.
Vajan, et tuleksid mu ellu ja puudutaksid mu südant ja mõtteid.
Kogu mu olemust ja mu ihu.
Õpeta mind, kuidas "esineda" vaid ühele,
sest tahan olla sulle meelepärane.
Tahan käia Sinu teedel, olles vaba iseendast
ja kõigest jamast ning kiusatustest, millel olen lasknud oma elu mõjutada.
Tahan kogeda uut algust ja juba täna."
Ma ei tea, millega sa elus silmitsi seisad,
kuid ma tean,
et kellegagi koos palvetamine muudab palju.
Nii võid helistada TV7'sse 44 22 227 ja me palvetame su eest.
Tee seda, vabastades Jumala väe oma elus ja südames.
Lõpetuseks aga Apostlite teod 2:21:
"Igaüks, kes hüüab appi Issanda nime, päästetakse.”
See puudutab ka sind, hea sõber.
Kunagi pole liiga hilja
ja Jumal armastab sind just seal, kus omadega oled.
Ole õnnistatud!
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas